รัฐบาลไทย-ข่าวทำเนียบรัฐบาล-สพฐ.ประชุมกำหนดเกณฑ์คัดกรองโรงเรียนประชารัฐ (รร.ดีใกล้บ้าน) ปี 2561
วันจันทร์ที่ 12 มีนาคม 2561
สพฐ.ประชุมกําหนดเกณฑ์คัดกรองโรงเรียนประชารัฐ (รร.ดีใกล้บ้าน) ปี 2561
สํานักงานคณะกรรมการการศึกษาขั้นพื้นฐาน (สพฐ.) จัดประชุมทางไกล (Video Conference) เพื่อชี้แจงการสํารวจความต้องการจําเป็นสําหรับการจัดการศึกษาของโรงเรียนประชารัฐ (รร.ดีใกล้บ้าน)
สํานักงานคณะกรรมการการศึกษาขั้นพื้นฐาน (สพฐ.) จัดประชุมทางไกล (Video Conference) เพื่อชี้แจงการสํารวจความต้องการจําเป็นสําหรับการจัดการศึกษาของโรงเรียนประชารัฐ (รร.ดีใกล้บ้าน)แก่ผู้อํานวยการสํานักงานเขตพื้นที่การศึกษา ผู้อํานวยการสํานัก และศึกษานิเทศก์176 เขตทั่วประเทศโดยมี ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ, รศ.เอกชัย กี่สุขพันธ์ ประธานอนุกรรมการด้านการบริหารจัดการโรงเรียนประชารัฐฯ, ดร.เบญจลักษณ์ น้ําฟ้า ผู้เชี่ยวชาญพิเศษ สพฐ., นายสนิท แย้มเกษร ผู้ช่วยเลขาธิการ กพฐ. ร่วมประชุมทางไกลเมื่อวันจันทร์ที่ 5 มีนาคม 2561ณ ห้องประชุมศูนย์ปฏิบัติการ สพฐ.
ม.ล.ปริยดา ดิศกุลกล่าวตอนหนึ่งว่า โครงการโรงเรียนประชารัฐ (รร.ดีใกล้บ้าน) เป็นโครงการที่ริเริ่มจากงานวิจัยของธนาคารโลก (World Bank) และสถาบันวิจัยเพื่อการพัฒนาประเทศไทย (Thailand Development Research Institute:TDRI) เพื่อลดความเหลื่อมล้ําทางการศึกษาให้นักเรียนที่อยู่ห่างไกลได้มีโอกาสได้เรียนในโรงเรียนดีและอยู่ใกล้บ้านโดยดําเนินการในรูปแบบ "ประชารัฐ" ที่ถือเป็นความร่วมมือระหว่าง ศธ. ในฐานะภาครัฐ โดยการสนับสนุนและการมีส่วนร่วมจากภาคเอกชน รวมทั้งภาคประชาสังคม
สําหรับการดําเนินงานในปีนี้ คณะกรรมการการศึกษาขั้นพื้นฐาน (กพฐ.) ได้แต่งตั้งอนุกรรมการด้านการบริหารจัดการโรงเรียนประชารัฐ (รร.ดีใกล้บ้าน) โดย รศ.เอกชัย กี่สุขพันธ์ เป็นประธาน พร้อมกําหนดหลักเกณฑ์และแนวทางการดําเนินงานที่มีความชัดเจน เพื่อช่วยคัดกรองโรงเรียนที่จะเข้าร่วมโครงการฯ ประจําปี 2561 ให้ตรงตามวัตถุประสงค์มากที่สุด
รศ.เอกชัย กี่สุขพันธ์กล่าวถึงเกณฑ์ในการพิจารณาโรงเรียนประชารัฐในปีนี้ 3 ข้อ คือ
1) กําหนดโรงเรียนที่มีศักยภาพเป็น "โรงเรียนหลัก"ซึ่งเป็นโรงเรียนที่มีแนวโน้มพัฒนาสู่การเป็นโรงเรียนดีใกล้บ้านได้ อาทิ มีจํานวนครูเพียงพอ คุณภาพผู้เรียนอยู่ในเกณฑ์ค่าเฉลี่ยของประเทศ ฯลฯ สามารถโน้มน้าวจูงใจผู้ปกครองให้ส่งบุตรหลานมายังโรงเรียนหลัก
2) คุณสมบัติของ "โรงเรียนหลัก" มีดังนี้
- มีจํานวนนักเรียนไม่น้อยกว่า 120 คนเพื่อแสดงถึงความพร้อมทางกายภาพ ห้องเรียน สิ่งอํานวยความสะดวกต่าง ๆ เพื่อสะท้อนความวางใจของชุมชน
- เป็นโรงเรียนขยายโอกาสเพื่อสะท้อนศักยภาพในอดีต
- มีสนามฟุตบอลขนาดใหญ่(ฟ.3 และ ฟ.3 พิเศษ) เพื่อสะท้อนว่ามีพื้นที่มากเพียงพอ โดยต้องไม่เป็นโรงเรียนการศึกษาพิเศษ
3) หาพิกัดโรงเรียนหลักในระบบสารสนเทศภูมิศาสตร์: GIS (Geographic Information System)มาใช้ในการกําหนดพิกัด (ปักหมุด) โรงเรียนหลัก ที่สามารถรองรับนักเรียนจากโรงเรียนอื่นในรัศมีการเดินทางไม่เกิน 30 นาที
ทั้งนี้ พบว่ามีจํานวนโรงเรียนหลักที่จะเป็นโรงเรียนประชารัฐ จํานวนทั้งสิ้น 1,662 แห่ง แยกเป็นสังกัดสํานักงานเขตพื้นที่การศึกษาประถมศึกษา (สพป.)1,644 โรงเรียน ใน168 เขตและสังกัดสํานักงานเขตพื้นที่การศึกษามัธยมศึกษา (สพม.) 18 โรงเรียน ใน 8 เขตรวมทั้งสิ้น 176 เขตและคาดว่าเมื่อดําเนินการตามเกณฑ์ดังกล่าว โรงเรียนที่เข้าร่วมโครงการในปีนี้ ทั้งโรงเรียนหลักและโรงเรียนเครือข่าย สามารถจัดการเรียนการสอนรวมทั้งในระดับประถมศึกษาและมัธยมศึกษากว่า 3,000 โรงเรียน โดยขอให้สํานักงานเขตพื้นที่การศึกษาได้ตรวจสอบข้อมูลและการใช้พิกัด GIS ให้ถูกต้องชัดเจน พร้อมสํารวจความต้องการจําเป็นของโรงเรียนด้านความขาดแคลน และส่งผลโดยตรงต่อการพัฒนาคุณภาพการศึกษา (Direct Impact) เป็นหลัก
เมื่อดําเนินการเสร็จเรียบร้อยแล้วจะเสนอรายชื่อโรงเรียนประชารัฐ (ดีใกล้บ้าน) ประจําปี 2561 ต่อที่ประชุม กพฐ. เพื่อขอความเห็นชอบ ก่อนประกาศให้ทราบโดยทั่วกันต่อไป
Written byศุภล้กษณ์ แจ้งใจ
Photo Creditศุภล้กษณ์ แจ้งใจ
Rewriterนวรัตน์ รามสูต
Editorบัลลังก์ โรหิตเสถียร